**Тэма:**Скланенне займеннікаў першай асобы
**Мэта**:пазнаёміць са скланеннем займеннікаў першай асобы, іх склонавымі формамі, з правапісам прыназоўнікаў з займеннікамі; вучыць вызначаць склон займеннікаў, утвараць склонавыя формы займеннікаў першай асобы, ужываць іх у сказах, правільна пісаць прыназоўнікі з асабовымі займеннікамі;развіваць арфаграфічную пільнасць; садзейнічаць выхаванню культуры роднай мовы.
**Абсталяванне:** карткі, схемы, вучэбны дапаможнік.
 Ход урока
**І. Арганізацыйны момант***Весела гучыць званок,
Яго голас нам знаёмы,
Запрашае на ўрок
Беларускай мовы!
Будзем разам працаваць
Веды дружна здабываць*

Пачынаць любую справу патрэбна з добрага настрою.

**ІІ. Псіхалагічны настрой***Звярніце ўвагу на прыказкі, якія ляжаць у вас на партах.*Калі ласка, растлумачце прыказкі, якія з іх вы возьмеце з сабою на ўрок.
1. Як зробіш, так і будзе.
2. Як хто дбае, так і мае.
3. Не раскусіўшы арэх – зерне не з’ясі.
Веды, якія мы сёння вывучым, паўторым, неабходны нам будуць на наступных уроках. Пачнём наш урок з запісу даты і класнай работы ў сшытках.
**ІІІ.** **Падрыхтоўка вучняў да працы на асноўным этапе**

**1.Чыстапісанне (хвілінка чыстапісання).** - Што нагадвае вам гэты малюнак?


 *(Гантэлі,* *лаўка, адрэзкі і інш.)* Я задаволена вашымі адказамі. У вас выдатная фантазія!
 - Але мне здаецца, што тут “рассыпалася” літарка. Якая? *Нн. Маладцы!* - Якімі гукамі яна абазначаецца? *( [н’ ,н],зычны,няпарны,звонкі)* на ны он не ян
 - Адшукайце на даведачным лісце слоўнікавыя словы з такімі спалучэннямі літар *(наезнік, мясціны, кардон, гараджане, акіян)
-* Падкрэсліце ў іх памылканебяспечныя месцы, месцы дзе можна зрабіць памылкі.
– Якой часцінай мовы з’яўляюцца гэтыя словы?
- Што называецца назоўнікам?

 **2.Актуалізацыя ведаў**

Дзеці, паслухайце верш Пімена Панчанкі, і звярніце ўвагу ад чыйго імя вядзе гаворку аўтар, з чым параўноўвае аўтар нашу беларускую мову.
*Ці плачу я, ці пяю,
Ці размаўляю з матуляю -
Песню сваю, мову сваю
Я да грудзей прытульваю.* - Разам з вершам аб мове да нас прыйшоў і займеннік. Які? Знайдзіце яго ў вершы. *(Я. – адз. лік, 1 – ая асоба)* - Займеннік *Я* тут толькі адзін з сям’і займеннікаў.
 - А што вы ведаеце пра займеннікі?
**3. Гульня “Я ведаю”**

1. Займеннік – гэта …(часціна мовы, якая не называе асобу або прадмет, а толькі ўказвае на іх)
2. Займеннік ужываецца для …(сувязі сказаў у тэксце. Яны дапамагаюць пазбегнуць паўтарэння адных і тых жа слоў. Ужываюцца замест слоў-назваў або імён)
3. Граматычная катэгорыя займенніка (У сказе ён часта бывае дзейнікам)
4. Чаму займеннікі ў тэкстах замяняюць назоўнікі?(Каб назоўнікі ў тэкстах не надакучвалі сваім частым паўтарэннем)
5. –Назавіце займеннік першай асобы адзіночнага ліку.(Я)
- Другой асобы адзіночнага ліку.(Ты)
- Трэцяй асобы адзіночнага ліку.(Ён, яна, яно)
- А зараз назавіце займеннікі першай, другой, трэцяй асобы множнага ліку. (Мы, вы, яны)

 Замяніце займеннікі па сэнсу, вызначайце асобу займенніка.
Сябар (ён), сяброўка (яна), кацяня (яно), вучні (яны або мы).

**4. Работа ў парах** Работа над тэкстам.

 У гэтым тэксце некаторыя назоўнікі патрэбна замяніць займеннікамі. Зрабіце тэкст прыгажэйшым.
 Дзядуля спазняўся на аўтобус. Ледзь зайшоў **дзядуля** ў салон, як дзверы зачыніліся. У аўтобусе было шмат дзяцей. **Дзеці** спачатку не заўважылі дзядулю. Дзе б гэта толькі прысесці? Тут адзін хлопчык убачыў старога. **Хлопчык** ускочыў і прапанаваў старому сваё месца. Слаўны хлопчык. Ветлівы. Вось каб усе такія!

-Што вы заўважылі?
 **Фізкультхвілінка** Я жыву на Беларусі, - (рукі ў бакі)
сімвал Беларусі – бусел, - (махі рукамі)
Ён гняздуе на страсе, - (тупаем нагамі)
Жабак ловіць на расе. – (кіўкі галавой)
Любіць ён усіх людзей, - (рукі ўперад)
Крылы – ветразі надзей – (махі рукамі)
Сам лунае ў вышыні – (рукі ўверх)
Бяражэ спакой зямлі – (рукі ўніз)
 **ІV.Этап засваення новых ведаў і спосабаў дзеянняў.** Я буду чытаць расказ. А вы будзеце выпісваць у слупок займеннікі, якія сустракаюцца ў расказе.

 **Я** пайшоў гуляць на двор. Там хлопчыкі гулялі ў хакей. **У мяне** не было клюшкі. Мой сябар Дзіма даў **мне** сваю і прапанаваў пагуляць. Хлопчыкі паглядзелі **на мяне** і згадзіліся.
 **Са мной** у адной камандзе гулялі Саша, Толя і Рыгор. Калі скончылася гульня, **пра мяне** гаварылі з павагай. І гэта недарэмна, таму што **я** забіў аж чатыры шайбы!

А зараз паставім пытанні да займеннікаў.
 - Што заўважылі? (Гэта склонавыя пытанні)
 - Які вывад можна зрабіць? (Займеннікі змяняюцца па склонах).

Звернемся да табліцы. Якая будзе тэма нашага ўрока?
*Н. я (хто?)  Н. мы
Р. мяне(каго?) Р. нас
Д. мне(каму?) Д. нам
В. мяне (каго?) В. нас
Т.мной (-ою)(кім?) Т. намі
М. пры мне (пры кім?) М. пры нас*
- Звярніце ўвагу, як пішуцца прыназоўнікі з займеннікамі?

* Пастаўце дадзеныя займеннікі ў назоўным склоне.

 *З намі – Мы. Пры нас – Мы.*

*Са мной – Я. Пры мне – Я.*

* Пастаў дадзеныя займенікі ў назоўным склоне.

*Іх, з намі цабе, яго*

*Яны, мы, ты ён*

**V. Этап замацавання вывучанага матэрыялу і практычнага прымянення ведаў.**

**1.Работа з падручнікам.**Пр.85. Адкрыем падручнік на старонцы 52. Разгледзім табліцу скланення займеннікаў першай асобы. Працуем вусна.

* Чым адрозніваецца форма назоўнага склону займеннікаў я, мы ад іншых форм?
* У якіх склонах займеннік я мае аднолькавыя формы?
* У якім склоне займеннік я мае варыянты канчаткаў?
* У якіх склонах займеннік мы мае аднолькавыя формы?
* Формы якога склону ўжываюцца толькі з прыназоўнікамі?
* Зверце наш вывад з падручнікам (рубрыка “Завяжы вузялок!” на с.52

**2. Гульня “Хто я?”**

 Я раздаю вам папяровыя кветкі. На кожнай напісаны займеннік у якім небудзь склоне. Трэба, паставіць займеннік у пачатковую форму, вызначыць асобу і лік.

Мяне – (Р.В. скл.)
мной – (Т.скл.) Я – першай асобы, адз.л.
мне – (Д. скл.)
нас – (Р.скл. або В. скл.)
нам -  (Д. скл.) Мы – першай асобы, мн. ліку.
намі – (Т. скл)

**3.Самастойная работа.**

Далей працуем над пр.86. Прачытайце і запішыце сказы. Вусна пастаўце пытанні ад выдзеленых слоў да асабовага займенніка.
 Вызначыце склон займенніка **я** ў сказах.
1 – ы і 2 – гі сказы пішуць дзяўчынкі, а

4 – ы і 5 – ы сказы пішуць хлопчыкі.

**4. Слоўнікавая работа *(Слова запісана на дошцы.)***

*Услых - слухаць, выслухаць*

* Назавіце слова, аднакаранёвае да слоўнікавага.

Запішыце пару аднакаранёвых слоў, выдзеліце ў іх корань. Назавіце гукі, якія змяніліся ў каранях слоў.
**5. Займальная хвілінка**

*Паслухайце пытанні- жарты і загадку.*

* Якія два займеннікі ўтвараюць назоўнік, што псуе дарогі? (*Ямы*)
* З дапамогай якіх трох займеннікаў і прыстаўкі па – рукі стануць чыстыя? (*па мы ты я*)

Загадка

Я і хмара, і туман, Я – 1-ая асоба, адз. лік.
Я ручай і акіян,
Я лятаю і бягу,
і сцяклянай быць магу (вада)

 ***Граматычная арыфметыка.***

Бераг – аг+эт= …  (берэт)
аб’ява – ва + зд + жаць = … аб’язджаць
балет – т + (Ірына – І) = … балерына
дзесяць – ць + так = … (дзясятак)

**VӀ. Этап абагульнення і стэматызацыі ведаў.
 1. Работа па падручніку.**

Пр.87, с.53. Дапоўніце спалучэнні слоў займеннікам мы ў патрэбным склоне і запішыце.
 Слухалі (каго) нас, …
**2. Гульня “Перакладчык”**

Спадніца – юбка, літара – буква,
кашуля – рубаха, гук – звук,
скура – кожа,  фарба - краска,
краіна – страна, зоркі – звёзды.

* *Малайцы!*

**VӀІ. Этап інфармавання аб дамашнім заданні.**

Д/з. Пр.89, с.54, правілы с.52.

**VӀӀӀ. Падвядзенне вынікаў урока.**

**-**Чаму мы вучыліся на ўроку?

-Як пішуцца прыназоўнікі з займеннікамі?

-Як змяняюцца асабовыя займеннікі?
 Мы сёння працавалі добра, але яшчэ не ўсё ведаем пра гэтую часціну мовы. І на наступных уроках мы будзем далей вывучаць яе.

 *Выстаўленне адзнак вучням за ўрок.*

Хочацца верыць , што кожны з вас задаволены сабою і сваёю працаю на ўроку, што кожны ўпарта імкнуўся да ведаў.

А зараз складзём рыфмаванку.

Я спяваў, а ты … (плясаў).
Я чытаў, а ты …  (пісаў).
Я спытаў, а ты … (адказаў).

Словы сэнсам мы звязалі
Мы гулялі рыфмавалі
І займеннікі назвалі.

**ӀX.Рэфлексія**

Дапоўніце сказы:

-Я ведаў …

-Я ўспомніў …

-Я даведаўся …

-Мне спадабалася …

**Спіс літаратуры**

1. Самак, А. Л. Алімпіядныя заданні па беларускай мове 2 – 4 класы / А. Л. Самак. – Мінск: Аверсэв, 2015. – 125 с.

2. Вітка, В. Урокі роднага слова: вершы,казкі,апавяданні: для младшага школьнага ўзросту / В. Васіль, Т. С. Тарасава. – Мінск: Мастацкая літаратура, 2008. – 264 с.

3. Красніцкая, Г. Ул. Тэматычны кантроль па беларускай мове. 4 клас / Г. Ул. Красніцкая. – Мазыр: Белы вецер. – 38 с.